סובלים מכאבי גב בלתי פוסקים? אל תפספסו את הטיפים האלו
ראשי » בריאות » סובלים מכאבי גב? אל תפספסו את הטיפים האלה
1 במאי 2019 9:39
הגב הוא אחד האזורים הבעייתיים ביותר בגוף האדם, שכן הוא רגיש מאוד. חלק ניכר מהאוכלוסיה יסבול מכאבי גב בשלב כלשהו – יש כאלו שאצלם הכאבים נמשכים לזמן קצר וחולפים, ויש כאלו שכאבי הגב שלהם הופכים לבעיה כרונית ופוגעים באופן משמעותי באיכות החיים שלהם. מה ניתן לעשות עם כאבי הגב? לפניכם מספר טיפים יעילים להפחתת כאבי גב.
כאבי הגב עשויים להופיע אצל כל אדם בעוצמה שונה. בנוסף, כאבי גב עשויים לנבוע מבעיות שונות ומגוונות, למשל: עומס יתר על החוליות (כתוצאה מסחיבת משאות כבדים), בלטי דיסק, פריצת דיסק, עקמת ועוד.
כאבי גב ברובם אינם גורמים לקשיי תפקוד, אלא אם כן הם חמורים ומתמשכים. או אז הם עלולים לגרום לקשיים בהליכה ובעמידה, קשיי שינה
או קושי בהרמת משאות כבדים.
אנשים הסובלים מכאבי גב כרוניים לרוב מוצאים את עצמם מתוסכלים מאוד, שכן הם נמנעים מפעולות יומיומיות בסיסיות כמו הליכה למכולת, קניות או יציאה לטיולים.
למרות שנראה שהפתרון הטוב ביותר לגב כואב הוא ליטול משכך כאבים ולשכב לישון, זו אינה האמת.
כדי להתמודד עם כאבי גב כרוניים, אין מנוס מלבצע תרגילים שישפרו את היציבה הכללית של הגוף.
טיפים להקלה בפעולות היומיומיות
לפני הקימה בבוקר, מומלץ לבצע מספר תרגילים בשכיבה על הגב. למשל, הנעת הברכיים מצד לצד באיטיות, הנחת כפות הרגליים על המיטה והרמה איטית של האגן מעלה ומטה.
כל התרגילים הללו יחממו את הגוף לקראת הפעילות היומיומית.
שמרו על גב זקוף ככל האפשר- מדובר באתגר אמיתי עבור מי שלא הורגל בכך, אולם ניתן להצליח. נסו להתחיל בקטן, כ-5 פעמים ביום השתדלו לשמור על גו זקוף במשך 5 דקות. אם קשה לכם, ניתן להעזר במשענת כסא, קיר או תמיכה כלשהי.
עובדים שעות רבות מול המחשב? בצעו קימה יזומה כל שעה עגולה להתרעננות והליכה קצרה.
שלבו הליכה ספורטיבית בתחילת היום או בסופו. משך ההליכה צריך להיות לפחות 20 דקות, ולפחות 3-4 פעמים בשבוע כדי להיות אפקטיבי. פעילות גופנית זו מניעה את הגב התחתון והאגן ומחזקת את השרירים.
חממו באמצעות כרית חמה את אזור הגב התחתון, כמו גם להקלה על הכאב
במקרה של כאב קיצוני או כאבים מתמשכים, מומלץ להיוועץ ברופא המשפחה או באוטופד.
תקנו את צורת הישיבה שלכם
אם אתם מבלים שעות רבות מול המחשב, שבו בצורה בריאה יותר, כדי שהשרירים שלכם לא יתעייפו. תנוחה כפופה לאורך זמן מזיקה מאוד לגב, וניתן לבצע מספר תרגילים כדי להקל על הכאבים:
תרגילים פשוטים לחיזוק השכמות
מתיחת שרירי הירך
מתיחת שרירי הטרפז ושרירי העורף
המנעו ממתחים מיותרים
מתח וכאבי גב פעמים רבות שלובים זה בזה.
לעיתים נוצר מעין מעגל קסמים לא חיובי- הגב כואב עד מאוד, האדם מתחיל לדאוג, סובל מלחצים וזה כשלעצמו גורם להמתחות שרירי הגב ולכאב.
הרפו את המתח השרירי באמצעות יוגה, מדיטציה או פעילות ספורטיבית מתונה. אם אתם סובלים ממתחים שונים במהלך העבודה, האצילו סמכויות ואפשרו לאנשים נוספים לעבוד במקומכם.
העזרו בדיקור סיני
אנשים רבים שסבלו מכאבי גב ופריצות דיסק דיווחו כי טיפול בדיקור סיני עזר להם, גם לאחר שאמצעים אחרים מהרפואה המודרנית כשלו.
במשך אלפי שנים נעזרים מומחי הרפואה הסינית בדיקור כדרך יעילה למניעה והקלה של כאבי גב, ובעשורים האחרונים גם רופאים רבים ברחבי העולם ממליצים על הדיקור להקלה משמעותית בכאבי הגב.
המנעו מתנועות מורכבות או פתאומיות
כדי למנוע את רוב כאבי הגב הנוצרים ממאמץ, נסו להמנע ככל האפשר מנשיאת חפצים כבדים או מתיחת הגוף בחוזקה כדי להגיע לחפצים מסוימים. תנועות אלו מזיקות לגב, שכן הן מפעילות עליו הרבה לחץ מיותר. אם אתם מוכרחים להרים משא כאב, כופפו את הירכיים והתרוממו אליו בהדרגה.
הדברים נכונים גם בקימה מהמיטה, קומו אט אט כדי להקל על הגב.
בצעו מתיחות להקלת כאבי גב
מתיחות הגב הן חשובות מאוד, שכן הן מגמישות את השרירים ומשפרות את האלסטיות שלהם.
לאחר שנמתחים נכון ולאורך זמן, משפרים באופן ניכר את יכולת הגמישות של הגב ומקלים על כאבי הגב. לפני שתתחילו בביצוע תרגילי המתיחות, חשוב מאוד לבצע את התרגילים תוך הקשבה לגוף. גם אם אתם ממש מעוניינים להגדיל את טווח המתיחה שלכם, יש לבצע זאת בעדינות ולא באגרסיביות כדי למנוע פציעות. בצעו את התרגילים כך: מתחו בעדינות את השריר עד שתגיעו לגבול בו המתיחה גורמת מעט אי נוחות אך לא כואבת (זה חשוב). מתיחה כואבת אינה בריאה והיא עשויה להזיק יותר מלהועיל.
תוכלו להעזר במתיחות המופיעות כאן או כאן.
אימון גופני בריאות ברכיים גב גב עליון הליכה טיפים כאבי גב כאבי גב עליון כאבי גב תחתון כאבים כדאי לדעת ספורט רפואה